
DISPUTATIO  MEDICA 

QUJEDAM  DB 


TETANO 


COMPLECTENS, 

• '  V 


Auctore  Georgio  Loane. 


PROFANDA. 

Ex  omnibus  valetudinis  adversas  generibus,  quae 
homines  plectere  consuerunt,  nulla  fere  tenebris 
densioribus  velantur,  nulla  sacro  Natura  involucro 
potius  obtexit,  quam  quas  viribus  motricibus  vi¬ 
tiosis  proprie  oriunda,  Nervosa  apud  Medicos 
nominari  solent.  Neque  sane  latet  hujus  rei  ra¬ 
tio  :  quid  enim  aut  quale  sit  ipsius  vitae  princi- 

pium,  “  auree  illa  divinae  particula,”  nervorum 
fibrarumque  motricium  rectrix  atque  conservatrix ; 
quibusve  legibus  obsequatur,  magna  ex  parte  huc- 
usque  ignoramus :  quo  fit  ut  earundem  partium 
morbi  haud  levi  caligine  versentur,  nec  satis  ho¬ 
rum  sedes  atque  causae  continentes  patescant. 
Inter  hujuscemodi  morbos  praepollet  Tetanus , 
de  quo,  summos  Medicinae  honores  ambiturus, 
quaedam  literis  mandare  statui,  haud  profecto 
tantum  me  posse  argumentum  nova  illustrare 
luce  professus :  sed,  missis  inanibus  rationibus, 
quas  huc  attinentes  medici  ediderint,  mihi  consi¬ 
lium  est,  quam  paucissimis,  quaeque  memoratu 
dignissima  exponere  ;  sive  quae  usu  proprio,  inter 
medicinam  faciendam,  didicerim  ;  sive  quae  alienis 
ex  fontibus  deduxerim. 

Medici  vetustiores  morbum  propositum  haud 
nesciebant,  quippe  qui  nunquam  non  gentibus 
meridionalibus,  nimirum  coelo  ardentiori  donatis, 

infestus,  Graecos  atque  Latinos  crebro  et  vehe- 

* 

menter  torserit.  Hippocrates  aliique  Graeco¬ 
rum  eundem,  'Teruvov  appellatum  luculenter  de¬ 
scripserunt:  Latini  eum,  ineptam  rationem  se¬ 
cuti,  Nervorum  Iligorem  nominarunt. 

Cullenus  Tetanum ,  classi  “  Neuroses,”  or¬ 
dinique  “  Spasmi,”  subjectum,  sic  definivit : — 
M  Plurium  musculorum  rigiditas  spastica.”  Si¬ 
quidem  hoc  malum  duas  potissimum  agnoscit 
causas  evidentes,  nempe,  frigus  et  vulnera,  (non 
vero  alias  desunt,  quas  tamen  hic  memorare  ne¬ 
queo),  medici  duas  species  protulere;  Tetanum 
scilicet  frigore  natum,  atque  Ttaumaiicum. 
Quinetiam,  harmn  alterutri  inultas  subjiciuntur 
varietates .  Si  musculi  maxillae  inferiori  attol¬ 
lendae  dicati  rigent,  id  malum  Trismus  vocatur, 
frigusne  an  vulnus  civerit.  Pari  ratione,  si  cui 
truncus  retrorsum  fertur,  is  Opisthotono  laborare 
dicitur :  si  vero,  corpore  prorsum  inclinato,  men¬ 
tum  ossi  pectoris  appropinquat,  homo  Empro - 
sthotono  torquetur.  Si  demum  obrigent  unius 
lateris  musculi,  corpus  horsum  flexuri,  Pleuro- 
sthotonos  subest.  Satis  constat  haecce  omnia  mala 
unicum  esse  et  eundem  morbum,  variis  sedibus 
donatum :  non  raro  enim  omnes  eidem  simul 
musculi  obrigent. 

Praeter  species  duas  supra  relatas,  de  Trismo 
nascentium  haud  silendum :  quippe  qui  nec  fri¬ 
gore  neque  vulneribus,  sed  causis  propriis  postea 

exponendis,  ortus,  pro  specie  tertia  rite  existime¬ 


tur. 

DE  SIGNIS. 

Tetanus  modo  derepente,  alias  pedetentim 
et  sensim  accedit.  Si  frigus  illatum  genuerit,  die 
circiter  quarto  quintove,  aliquando  ocyus,  invadit  ; 
quod  si  qua  pars  sauciata  intulerit,  pede  lentiori 
incipit,  die  scilicet  nona  decimove.  Interdum 

r 

quidem  vix  ante  diem  decimum  quartum  elapsum, 

.  »  .  .■  x. 

vulnere  jam  sanescente,  rigor  supervenit. 

Ineuntibus  malis,  cervix  postica  dolent  et  ob¬ 


ligent,  nonnunquam,  tam  vehementer,  ut  caput 

*  *  r  r  *»  r  •  r  *  c 

aegerrime,  nec  citra  dolorem,  moveatur.  Dolor 


porro  molestiaeve  sensus  imae  insidet  linguae:  ho- 


A  **  *  *  V  f  * 

moque,  faucibus  haud  simul  tumefactis,  verandi 
fit  pene  impotens.  ^  4  x  ^$3  crn&npfimmoIi£ 


Cervicis  rigore  increscente,  dolor  in  os  pectoris 

imum  incumbere  coepit,  exinde  spinam  dorsi  pe- 

> 

titurus :  sequitur,  ut,  musculis  colli  posticis 
obrigentibus,  caput  retrahatur.  Fibrae  motrices, 
quarum  est  maxillam  attollere  inferiorem,  nunc 
demum  in  tantum  rigescunt,-  ut  maxillae  invicem 

connexae,  mentis  injussu,  figantur  :  quod  malum 
Trismus  nuncupatur.  Neque  vero  rigor  conti¬ 
nenter  torquet ;  at  vicissim,  modo  quaesitissimus 
saevit,  modo  remissior  urget,  vel  conquiescit.  Istae 
accessiones  creberrimae  sunt:  nimirum,  quaque 
tertia  quartave  horae  parte,  musculi  affecti  rigo¬ 
rem  intentiorem  ex  improviso  subire  notantur. 

r  ■ 

Tandem,  adeo  mala  ingravescunt,  ut,  dorsi  mus- 
culis  omnibus  contractis,  truncus  corporis  retror¬ 
sum  feratur ;  nempe.  Opisthotonos  fiat.  Dolor 
iste  jam  relatus  imi  ossis  pectoris,  et  exinde  ad 
spinam  pertinere  solitus,  insigniter  increscit.  Si 
homo  supinus  cubat,  quem  profecto  situm  unicum 
aequo  fert  animo,  corpus  arcum  repraesentat,  non 
nisi  occipite  pedumque  calcibus  lecto  affixis :  imo 

*  T  c3 

vero  aliquando  nova  et  subitanea  rigoris  accessio 
efficit,  ut  aeger  pene  e  cubili  proj  iciatur . 

Nonnunquam,  fibrae  motrices,  quarum  ministe- 

J.  *  v  “  v"  *  J  ~  : 

rio  truncus  prorsum  inclinatur,  maxillaque  detra- 
hitur,  torquentur.  Venter  sane,  ligni  instar,  per¬ 
quam  indurescere  consuevit.  Quinetiam,  inter*- 
dum  musculi  corpori  flectendo  atque  tendendo 
accommodati  pariter  fere  laborant,  corpus  porrec¬ 
tum  et  immotum  figentes.  Brachia  adhuc  rigoris 

integra,  nunc  demum  in  eundem  incidunt ;  nisi 
quod  homo,  vel  ubi  ad  ultima  ventum  est,  digitos 
fere  rite  movere  posse  non  desinit.  Lingua  porro 
rigescens  frequenter  extruditur,  a  dentibus  sauci^ 
anda. 

Quando  huc  mala  pervenerint,  vultus  admodum 
velli  incipit :  frons  rugas  sibi  praefert :  oculi  fixi 
vix  volvuntur :  facies,  naso  elato,  genisque  retrac¬ 
tis,  risu  terribili  distorquetur. 

Jam  notavi  nec  rigores  assiduos  esse,  neque 
dolorem  assidue  impatibilem  vexare.  Quod  si, 
iisdem  mitescentibus,  aeger  cibum  potum  ve  vorare 
aut  loqui  nititur,  illico  acerbiores  renascuntur. 
Vox  editur  gravis  et  alta :  si  quid  aeger  dormit, 
crebro  et  subito  expergisci  solet,  parum  exinde 
recreatus  :  nec  raro  continenter  vigilat. 

Quod  ad  actiones  corporis  interiores  pertinet, 
arteriae  languide,  aequaliter,  justoque  tardius,  at 
aliquanto  durius  quam  fert  natura,  micant.  Lig¬ 
num  est  notatu  respirationem  haud  multum  per¬ 
turbari  aut  impediri.  Secernenda  et  excernenda 
plerumque  minus  quam  ex  consuetudine  secer¬ 
nuntur  et  excernuntur,  nisi  quod  summa  cutis 
assidue  sudat.  Urina  excernitur  parca,  et  rufa. 

vei  nulla,  Alvus  pigerrima  est.  Lingua  nitet, 
nec  homo  multum  sitit.  Vultus  pallescere  et 
collabi  observatur,  et  mentis  angorem  dare  testa¬ 
tur.  Res  est,  ni  fallor,  satis  memorabilis,  mentem 
integritate  perfrui ;  praeteritorum  reminisci,  judi¬ 
care,  et  percipere,  haud  secus  atque  sano  cuivis : 
paulo  quidem  ante  spiritum  extremum,  infelix 
modo  delirat. 

Ventriculus  officio  rite  perfungi  consuevit:  ni¬ 
mirum  homo  cibos  appetit,  et  bene  concoquit,  nec 
tamen  hoc  perpetuum  est ;  siquidem  inter  princi¬ 
pia  vomitus  aliquando  exercet. 

Non  fieri  potest,  ut  tanta  virium  motricium 
perturbatio  diu  perstet :  fatum  cito  pede  miserum 
invadit,  aut  inedia  et  acerbo  dolore  confectum, 
aut  rigore  omnium  musculorum  subitaneo  et  in¬ 
tentissimo  strangulatum.  Si  hic  morbus  aliquanto 
lentior  urget,  dies  septem  diutiusve  trahere  po¬ 
test  :  incitatior  triduo  citiusve  enecat.  Certam 
equidem  temporis  legem  proponere  non  audeo: 
usu  enim  docemur,  plures  diu  tortos  demum  suc¬ 
cubuisse.  Quomodo  Tetanus  vitae  flammam  ex- 
tinguat,  parum  constat :  longe  frequentissime, 
hominem  derepente  strangulare  videtur,  corde  et 

spirandi  .instrumentis  muneris  exequendi  prae  ri¬ 
gore  impotentibus.  Quod  si  diutinus  fuerit,  mors 

\ 

viribus  tanta  incitatione  praegressa  labefactis  tri¬ 
buenda. 

DE  CAUSIS. 

Causae  morborum  triplicis  sunt  generis:  Ab¬ 
ditae,  Evidentes,  atque  Continentes.  Abditae 
sunt,  quae  homines  ad  morbos  subeundos  propen¬ 
sos  reddunt ;  eoque  hoc  nomine  designantur,  quod 
corpori  fere  inhaerent.  Evidentes  sunt,  quae  ad¬ 
motae  morbos  excitant,  multo  saepissime  extra  cor¬ 
pus  positae.  Continentes  sunt,  “  quae  morbos  sub¬ 
latae  tollunt,  mutatae  mutant.”  De  harum  sin¬ 
gulis  pauca  disputabo. 

De  Causis  Abditis. — De  causis  abditis,  sive 
proclivitatis  genitricibus,  auctores  haud  parum 
inter  se  discrepuerunt.  Quidam  contendunt  im¬ 
becillos,  luxuque  et  intemperantia  labefactos,  prae 
aliis  Tetano  opportunos  esse.  Alii  contra  affir¬ 
mant,  validos  et  plenos  potissimum  in  eundem  in¬ 
cidere.  Ars  medendi  sane  leges  et  praecepta  per¬ 
petua  vix  habet :  usus  tamen,  ni  fallor,  satis  edo-. 

eiiit  vires  superantes  potius  quam  deficientes  huic 

i 

malo  favere  solitas  esse.  Saepius  enim  homines 
mediae  aetatis,  quam  pueri  aut  senes,  mares  quam 
foeminae,  fortes  quam  infirmi ;  denique,  sub  curru 
solis  nimium  propinqui*  Afri  quam  candidi,  Te¬ 
tano  laborant.  Haud  equidem  nescio,  tenellos 
jam  natos  Trismo  saepe  torqueri:  quem  tamen 
noxae  acerrimae,  mox  enarrandae,  inferunt;  et 

ii.  T-P ... ..."  •*  u£y  . 

longe  frequentius  infantibus  vegetis  atque  irrita¬ 
bilioribus.  Siquidem  hic  morbus  terras  sole  tor¬ 
rido  exustas  affectat,  aestus  haud  minus  proclivi¬ 
tatem  moliri,  quam  eum  ipsum  excitare,  haben¬ 
dus  est.  Huc  fortasse  operam  confert,  fibris  mo- 
tricibus  irritabilioribus  reddendis.  Res  porro  est 
notissima  genus  musculosum  aequo  irritabilius,  et 
nervosum  sententius,  homines  omnigeno  spasmo 
aptare .  Denique,  speciosi,  sanguine  pleni,  firmi, 
(maximeque  si  Europam  ex  improviso  Indiarum 
alterutra  mutaverint),  omnium  facillimi  in  mor¬ 
bum,  de  quo  agimus,  labuntur. 

De  Causis  Evidentibus. — Quoniam  spas¬ 
mus  omnis  est  actio  musculorum  abnormis  et  in¬ 
ii 


10 


DISPUTATIO  MEDICA 


citatior,  non  mirum  videbitur  causas  ejus  exci¬ 
tantes  esse,  quaecunque  nervos  et  fibras  motrices 
irritent.  Tetani  igitur  causae  evidentes  sunt  varia 
irritamenta,  praesertim  vulnera,  calor  ingens,  fri¬ 
gus,  et  acria  quaedam  alimenti  meatui  infixa. 
Quod  ad  vulnera  attinet,  saepius  artum,  pedisve 
aut  manus  digitum,  quam  corporis  truncum  sau¬ 
ciatum  rigor  sequitur ;  potiusque  partem  mucro¬ 
ne  vel  pugione  punctam  aut  dilaceratam,  quam 
ferramento  acuto  sectam.  Nec  vero  affirmare 
volo,  quo  gravius  membrum  violetur,  eo  acerbio¬ 
rem  supervenire  rigorem :  modo  enim  nervus, 
tendove,  leviter  punctus,  eundem  pessimum  civit. 
Illud  quoque  notandum  existimo,  partem  vulne¬ 
ratam  fere  flaccere,  luridam  aut  pallidam ;  imo 
vero  haud  raro  prius  sanescere,  quam  rigor  acce¬ 
dat:  tantoque  minus  ad  inflammationem  spec¬ 
tare,  quanto  intentior  Tetanus  cruciet :  aegreque 
et  rarissime  suppurare.  Hinc  fortasse  patet,  cur 
febris  huic  malo  vulnere  orto  feliciter  superve¬ 
niat;  quod  satis  medicis  innotuit.  Febricitare 
inter  haec  bonum  est ;  forsitan  quod  febris  in¬ 
flammationem  et  suppurationem  venturas  arguit ; 
vel,  quod  duae  actiones  incitatae  eidem  corpori 

contingere  nequeunt.  Denique,  Tetanus  vulnere 
natus,  non  nisi  paucis  diebus  post  admotam  hanc 
noxam  exactis,  invadere  solet. 

Quinetiam  frigus  humori  junctum,  corpori  jam 
aestuanti  illatum,  frequenter  causa  fit  excitans. 
Hinc  nautae  militesque  e  Britannia  ad  Indiam 
Occidentalem  vel  Orientalem  trajecti,  frequenter, 
inter  excubias  adeundas,  in  Tetanum  labuntur. 

Coelum  ardentius  multum  huc  conferre  ex  eo 
docemur,  quod  hic  morbus  Indiarum  incolas  prae 
Europaeis  aggreditur ;  quinetiam,  hi  sauciati  ra¬ 
rius,  si  domi  manent,  quam  si  regiones  torridas 
petierunt,  eodem  conflictantur. 

Denique  huc  attinent,  quaecunque  meatum  ali¬ 
menti  irritent,  nimirum,  vermes  intus  nidulati, 
alvus  tardior,  acria  ingesta,  acor,  ebrietas,  et  quae 
sunt  hujusmodi.  Meconium  retentum,  et  funis 
umbilicalis  obtuso  ferramento  sectus,  et  inde  ex¬ 
ulceratus,  Trismi  nascentium  causae  esse  com¬ 
pertae  fuerunt.  Nec  praetermittere  oportet,  animi 
motus  atque  aerem  circumfluum  fumis  onustum 
aut  impurum. 

Quod  ad  causam  continentem  attinet,  de  hac 
argumenti  parte  silere,  quam  inutiliter  sermonem 

producere,  malo.  Nondum  enim  lux  eidem  il¬ 
lustrandas  idonea  affulsit. 

QUM  CADAVERIBUS  INCISIS  DEPREHEN¬ 
DUNTUR. 

Xil  l'c  „07;>v  .v>\U  ;  ' ! '.v* 

Nihil  plus  operae  contulit  ad  morborum  sedes 
et  causas  continentes  patefaciendas,  quam  corpora 
mortuorum  ope  scalpelli  introspecta.  Morbi  vero, 

.  ■r.- '  ■  V 

qui  ad  genus  nervosum  perturbatum  referri  solent, 
eo  aciem  medicorum  diu  fefellerunt,  quod  saepe 
quam  minime,  partium,  in  quas  incumbunt,  fabrir 
eam  laedere  videntur:  siquidem  cadavera  secta 
frequenter  nihil  insoliti  exhibent.  Quod  ad  mor¬ 
bum  propositum  attinet,  multa  huc  spectantia 
notatu  digna  sunt;  pauciora  tamen  et  leviora, 
quam  quae  causam  continentem  illustrent.  Mus¬ 
culi,  qui  homine  adhuc  spirante  obriguerint,  soli¬ 
to  rubriores  et  firmiores,  cadavere  patefacto,  re-, 
perti  esse  feruntur.  Haud  raro  membrana  cana¬ 
lis  alimenti  intima,  notas  inflammationis  praegres¬ 
sae  sibi  praetulit. 

Maxime  vero  iis  notis  insistendum  existimo, 
quas  medicus  Edinensis  spectatissimus,  Sande- 
rius,  nuper  exposuit.  Hic  vir  ingeniosus  con¬ 
tendit,  quicunque  musculi  Tetano  obrigeant,  eo¬ 
rundem  nervos  vasis  praeter  naturam  sanguine 

,  "  . ' '  '•><  :  i;.  ■■  i 

turgentibus  instructos  inveniri ;  imo  vero,  si  hic 
morbus  saevissimus  torserit,  nervos  jam  chorda 
spinali  exortos,  necnon  hanc  ipsam  ;  atque  inter¬ 
dum  imam  encephali  partem,  nimirum,  tuber 
annulare  et  medullam  oblongatam ,  pari  ratione 
vasis  tumefactis  rubescere  :  si  Opisthotonos  mor¬ 
tem  antecesserit,  membranam  cordae  spinalis  ex¬ 
timam  vasis  quoque  distentis  erubuisse,  nec  raro 
fibrinam  secrevisse.  Idem  auctor  affirmat  haecce 
communia  esse  Tetano  cum  aliis  morbis  quibus¬ 
dam  ad  ordinem  Spasmi  pertinentibus.  Valde 
tamen  suspicor,  cadaveribus  introspectis  deducta 
nondum  hujus  morbi  naturam  penitus  explicu¬ 


isse. 

DE  DIAGNOSI. 

T'etanus ,  notis  terrentibus,  suique  similibus, 
denuntiatus,  vix  ulli  valetudinis  adversae  generi 
tam  est  affinis,  ut  rei  medicae  expertus  facile  de¬ 
cipiatur.  Cum  vero  quaedam  signa  ei  cum  Hy¬ 
drophobia  communia  sunt,  quo  pacto  hi  morbi 
invicem  discernantur  paucis  exponam.  Tetanus 
plures  agnoscit  causas  evidentes :  unicam  Hy¬ 
drophobia  ;  virus  nimirum,  quo  saliva  rabidi  ani¬ 
malis  inquinatur,  morsu  illatum.  Ille  non  multo 
post  causas  admotas  accedit :  haec  contra  pede 
tardissimo  obrepit ;  multos  scilicet  dies,  vel  inter¬ 
dum  menses,  post  artum  demorsum,  homo  com¬ 
moda  utitur  valetudine;  imo  vero  vulnus  ante 
sanescit,  quam  signa  dira  prodire  coeperint.  Mens 
cuivis  illo  contorto,  integerrima  esse  consuevit, 
nisi  morte  jam  propinqua ;  hac  contra  laboranti, 
vel  inter  principia,  multum  turbatur.  Vulnus  ab 
animali  rabido  factum,  etsi  initio  sanescit,  serius 
ocyus  sua  sponte  inflammatur,  acute  dolet  et  sup¬ 
purat  :  quem  vero  membrum  sauciatum  Tetano 

implicuerit,  ei  vulnus  aegerrime  suppurat.  Hy¬ 
drophobia  tentatus  aquam,  quemlibetve  liquorem 
bibere,  videre  vel  audire  pertimescit,  gulae  et 
pharyngis  fibris  motricibus  exinde  vehementer 
convulsis :  harum  partium  inflammatione  incita¬ 
tissima  cruciatur :  admodum  febricitat ;  frequen¬ 
ter  suos  vult  mordere,  oraque  spumantia  sibi 
praefert.  Tetanus ,  horum  omnium  vacuus,  multa 
tamen,  quae  alteri  desunt,  ostendit :  qualia  sunt, 
dolor  ab  osse  pectoris  ad  spinam  dorsi  tendens, 
maxillae  invicem  commissae,  &c.  Denique,  veluti 
hic  morbus  terras  aestuosas  prae  aliis  populari  co¬ 
gnoscitur,  ita  Hydrophobia  ibidem  pene  ignota 
est.  Hysteria  quodammodo,  leniter  sane,  mor¬ 
bum  propositum  simulat :  vultus  enim  hyste?dcis 
interdum  rigescit.  Nec  vero  errabit  medicus, 
perspectis  sensu  isto  globi  intra  ventrem  voluti, 
risuque  et  lachrymis  vicissim  accedentibus.  Por* 
ro,  mulieribus  fere  contingit  Hysteria;  eadem 
aegrotantes  quadam  ex  parte  soporatae  concidunt ; 
artusque  iis  velluntur. 

Siquidem  Tetanus  jam  iniens  partes  affectas 
dolore  impatibili  torquet,  fieri  potest  ut  inexper¬ 
tus  perperam  Rheumatismum  urgere  judicet : 

quem  vero  dolor  fibras  motrices  permeaturus,  ma- 
nuque  premente  aestu  atque  motu  exasperatus: 
rubor  quoque,  nec  raro  tumor,  satis  superque  de*» 
nuntiant.  Huc  accedit,  Rheumatismum  frigore, 
unica  fere  causa,  enasci  solitum  esse. 

Res  est  notissima.  Cholera  vexatis  maxillas 
interdum  Trismo  fixas  rigescere;  scilicet,  malis 
jam  ingravescentibus*  Vix  tamen,  uter  horum 
morborum  alterum  genuerit  et  antecesserit,  rei 
medicae  paulo  scientior  non  intelliget. 


DE  PROGNOSI. 

Perpauci  hoc  diro  morbo  implicatorum  revales¬ 
cunt  ;  quippe  qui  actiones  vitae  necessarias  pluri¬ 
mum  impediat.  Quamvis  autem  Tetanus  nun¬ 
quam  discrimine  vacat,  vulnere  tamen  quam  ali¬ 
unde  oriundus  longe  periculosior  est.  De  eventu 
futuro  judicandum  erit,  perspectis  causis  eviden¬ 
tibus  quae  intulerint,  aetate  aegri,  corporis  indole, 
et  signis  ipsis,  prout  haec  graviora  sint,  aut  levi¬ 
ora.  Perituri  celeriter  absumi  consuerunt:  Pa¬ 
terque  Medicinae  venerandus  profitetur,  siquis 

■-  dies  quatuordecim  aegrotat,  hunc  fere  salvum  fu¬ 
turum  esse.  Convenit  sane  inter  medicos,  cum 
antiquos,  tum  quoque  recentiores,  tetanicos  quam 
celerrime  succumbere ;  ideoque  in  bona  esse  spe, 
cui  aliquamdiu  musculi  jam  riguerint.  Cui  vul¬ 
nus  hunc  morbum  intulerit,  is,  si  febris  accedit, 
valetudinem  secundam  recepturus  esse  fertur ; 
cujus  rei  supra  memini.  Denique,  perraro  exi¬ 
tum  felicem  praesagire  medico  licebit. 

DE  RATIONE  MEDENDI. 

De  nulla  re  magis  quam  Tetani  curatione 
medici  inter  se  dissensere :  quod  nemo  admirabi¬ 
tur,  causae  continentis  penitus  ignotae  memor. 
Veri  profecto  est  simile,  plures  causas  eum  insig¬ 
niter  mutare  et  moderari,  quales  sunt  ratio  aeta¬ 
tis,  vitae  genus  quod  aeger  antea  degerit,  corporis 
indoles,  coeli  et  loci  proprietas :  adeo  ut  remedia 
eadem  nequaquam  omnibus  conveniant. 

Aliquanto  difficilius  est  hujus  mali  curationem 
consiliis  certis  subjicere.  Cum  vero  medendi  ra- 

tio  cuivis  morbo  exinde  multo  fit  clarior,  duo 
consilia  proponere  in  animo  est :  haec  vero  sunt, 

I.  Causas  evidentes  tollere. 

II.  Rigorem  remediis  idoneis  solvere. 

I.  Si  frigus,  aliave  causa,  sanguinem  intus  a 
summa  cute  conversura,  Tetanum  genuerit,  hasce 
noxas,  cutis  halitu  eliciendo,  atque  efficiendo  ut 
humores  ad  omnia  membra  aequaliter  deferantur, 
debellare  oportebit.  Hunc  in  finem  tepidario 
utendum,  quod  usu  multum  opitulari,  maximeque 
debilioribus,  compertum  est :  quadrantem  circiter 
horae  in  balneo  commorandum.  Aqua  adhibita 
eo  tepere  debet  ut  ejus  calor  gradu  xcvi  instru¬ 
menti  Farenheitani  insigniatur.  Si  qua  de  causa 
tepidario  uti  non  licet,  corpus  panno  laneo  tepe¬ 
facto,  tincturaque  camphorae  imbuto,  acriter  fri¬ 
cari  debet.  Interdum  sane  frictio,  tepidario  utili¬ 
ter  accedit. 

Si  alvus  tardior  vel  noxis  irritantibus  turbata 
hunc  morbum  pepererit,  protinus  medicamentis 
solicitanda  et  ducenda  erit.  Haud  nescio  medi¬ 
cum  spectatum  considens,  aliosque,  qui  in  India 

Orientali  Tetanum  curarunt,  alvum  expurgare 
nolle.  At  vero  Hamiltonus  satis  edocuit  de¬ 
jectionem  nostratibus  plurimum  succurrere.  Ne¬ 
que  solummodo  iis  alvus  solvenda,  quos  eadem 
coacta  vel  irritata  hoc  malo  plexuerit.  Persaepe 
opium  largius  concessum  alvum  eo  tardat,  ut 
medicamina  ei  expurgandae  idonea  per  totum  de¬ 
cursum  Tetani  praetermitti  nequeant.  Optime 
conveniunt  initio  submurias  hydrargyri ,  pulveri 
radicis  convolvuli  jalappce  junctum ;  deinde,  qui¬ 
vis  mediorum  salium,  infuso  foliorum  cassice  sen - 
nce  dissolutum. 

Si  qua  pars  dilacerata,  puncta,  aut  quovis  im¬ 
petu  alieno  violata,  Tetanum  progenuerit,  quo 
hanc  noxam  irritantem  debellemus,  opus  erit 
nervum  laesum  acuti  ope  ferramenti  persecare. 
Quum  porro  constat  vulnera  hujusmodi  vix  et 
raro  suppurare,  eumque  eventum  felicem  esse, 
suppurationem  arte  moliri  juvabit.  Tinctura 
igitur  camphorce  vel  oleum  terebinthince  calefac¬ 
tum,  vulneri,  prius  scalpello  amplificato,  affundi 
debet. 

Si  meconium  intus  inclusum  Trismo  tenellos 
contorserit,  alvum  vacuefacere  medici  erit ;  id  est 

medicamentis  ingestis  purgare,  et  liquoribus  aptis 
infusis  ducere.  Quod  si  funis  umbilicalis ,  ab  im¬ 
perito  sectus,  infanti  Trismum  attulerit,  umbili¬ 
cus  cataplasmate  emolliendus  et  fovendus.  Un¬ 
decunque  demum  Tetanus  enatus  fuerit,  causam 
evidentem  quamprimum  subducere  vel  debellare 
medici  est. 

II.  Proximum  est  ut  inquiramus,  quibus  me¬ 
dicinae  auxiliis  rigores  solvantur.  De  hac  argu¬ 
menti  propositi  parte,  medicos  inter  parum  con¬ 
venit ;  aliis  nimirum  alia  remedia  placent,  prout 
cuique  cesserint.  Ex  iis  praecipua  sunt  opium , 
atque  plura  eorum  quae  antispasmodica  nomi¬ 
nantur  ;  necnon  frigidarium ,  et  praeparata  ex 
hydrargyro. 

De  Opio.— Quantumcunque  medici  de  aliis 
inter  se  remediis  discrepuerint,  nemo,  quantum 
scio,  non  permagni  opium  facit.  Bontius  hujus 
ope  valentissimi  medicamenti  omnium  primus, 
morbum,  quem  prosequor,  debellavit.  Novisse 
juvat  longe  majorem  ejus  copiam  Tetano  quam 
aliis  morbis  laborantibus  convenire :  quo  vero 
diutius  jam  traxerit,  eo  largius  et  crebrius  idem 

concedendum  esse.  Quod  ad  modos  attinet,  le¬ 
gem  certam  vix  proponere  licet :  opii  concreti 
grana  duo  vel  tria  (consilio  primo  jam  exacto) 
protinus  ingerenda,  totidemque  secunda  tertiave 
quaque  hora  danda.  Copia  sensim,  prout  opus  sit, 
aucta.  Quod  si  tinctura  medicus  uti  mavult, 
drachma  vel  amplius  singulis  vicibus  concedi  de¬ 
bet.  Neque  sane  modum  amplissimum  terrere 
oportet,  dummodo  rigores  desiderent :  dictu  enim 
incredibile  est,  quantam  molem  hujus  medicami- 
nis  Tetano  correpti  impune,  nec  citra  fructum 
insignem,  sustineant.  Si  Trismus  vorandi  facul¬ 
tatem  tollit,  liquores  opio  imbuti  per  alvum  in¬ 
fundendi.  Quaecunque  vero  copia  ventriculo  ac¬ 
commodari  videatur,  scire  licet  duplo  triplove 
magis  per  anum  injiciendum.  Alia  quoque  rigori 
solvendo  habilia,  opio  adjici  consuerunt ;  qualia 
sunt,  camphora ,  moscus ,  gummi-resina  Ferulee 
assafoetidee ,  vinum,  &c.  Quibus  tamen  omnibus 
idem  antecellit.  Quoties  frigus  hunc  morbum 
genuit,  verisimile  est,  vinum  tartratris  anti - 
monii  utiliter  opio  accedere ;  quo  sudor  movea¬ 
tur.  Vinum  porro  non  raro  multum  opitulatur, 
maximeque  iis,  quos  frigus  Tetano  implicuerit. 

Rushius  maxima  laude  hoc  prosequitur  reme¬ 
dium;  quod,  haud  secus  atque  opium ,  medici 
Americani  et  Indici  potissimum  valere  testantur. 
Cortex  cinchonce  ojjicinalis  pari  ratione  ab  iisdem 
proficere  fertur :  attamen  quo  pacto  juvet,  dictu 
aliquanto  difficilius  est. 

De  Frigidario. — Siquidem  tepidarium  va~ 
lentissimo  esse  remedio  retulimus,  minus  in  apri¬ 
co  est,  cur  frigidarium  quoque  persaepe  multum 
valeat.  Haud  sane  dubitari  potest,  medicos  plu- 
res  a  temporibus  Hippocraticis  ad  hunc  usque 
diem  hujus  ope  Tetano  contortos  expediise.  Ali¬ 
quando  sane  spem  fefellit.  Simul  atque  aeger 
solio  exierit,  panno  laneo  fricanda  est  summa  cu¬ 
tis  ;  dein  illico  cubandum.  Si  sudor  sequitur, 
frigidarium  convenisse  judicandum ;  et  medica¬ 
mina  sudori  movendo  accommodata  recte  idem 
excipiunt :  quod  si  membra,  frigidario  relicto,  in¬ 
horrescant,  nocuisse,  certeve  nil  profuisse,  haben¬ 
dum.  Conjicio  tepidarium  debilioribus  multo  esse 
tutius  et  utilius.  Quidam  medici  non  balneo  uti, 
scilicet,  non  aqua  frigida  aegrum  submergere ;  sed 
eandem  corpori  affundere,  consuerunt. 

De  Pilepaeatis  ex  Hydrargyro. — 
Quantum  valeant  ex  hydrargyro  praeparata,  an¬ 
ceps  haereo :  alii  enim  eadem  permagni  faciunt ; 
alii  nocitura  existimant.  Hasce  lites  componere 
nequeo :  omnibus  perspectis,  quae  medici  de  hoe 
remedio  literis  mandaverint,  suspicor  idem  illis 
potissimum  opitulatum  esse,  qui,  parte  sauciata, 
in  Tetanum  inciderint.  Quomodo  rigores  solvat» 

penitus,  uti  opinor,  nescimus. 

Efficiendum  est,  ut  os  salivae  plenum  gingivae¬ 
que  dolentes  liydrargyrum  humores  circumtun- 
tes  adire  edoceant ;  quem  in  finem,  vel  summa 
cutis  unguento  ejusdem  oblinenda,  vel  praeparata 
ex  opio  adjuncta  ingerenda,  vel,  uti  nonnullis 
placet,  ooeydum  nigrum ,  aut  submurias  hydrar- 
gyri  in  vaporem  versum  inhalandum.  ^Nbn  ig¬ 
noro  quosdam  alia  medicinae  auxilia  Tetanum 
debellasse  profiteri.  Haec  vero  praetermittere, 
quam  inutiliter  sermonem  ampliare  malui ;  eoque 
potius,  quod  omnia,  a  clarissimis  medicis  cele¬ 
brata,  mihimet  jam  protulisse  videor. 

